lflage/wiki-talks huggingface dataset:
Pogovor:Pevski zbor

message: V članku sta trditvi:
 Pevski zbor je vokalna glasbena skupina, ki jo sestavlja več kot 12 pevcev.
in
 velikost zasedbe - oktete, sekstete, kvartete, tercete
Po mojih informacijah ima oktet osem pevcev in nato po vrsti šest, štiri in tri. 
Zorej velja: 
# Ker noben sestav z več kot 12 pevci ne more biti oktet, .... in s tem ne moreb biti Pevski zbor.
# ker oktet ne more imeti več kot osem članov (in tudi manj ne) in s tem ne more imeti več kot 12 članov ne moere biti pevski zbor. Isto za sekstet, .....
Torej nobena skupina pevcev ne more biti pevski zbor. In potem se nekateri čudite, da Wikipedijo označujejo za nezanesljiv vir! 
Morda bi uvedli novo priznqanje (kolajno): Wikipranger.
--Janez Novak 11:22, 24. junij 2009 (CEST)
replies: text: A ne bi bilo dosti bolj preprosto če bi samo izbrisal podpoglavje "Vokalne skupine"? --Yerpo Ha? 11:33, 24. junij 2009 (CEST)
Seveda, pa še stvar bi bila urejena. Vendar je na članku delalo kar nekaj znanih Wikipedistov, pa nobeden ni opazil nesmisla. Hotel sem predvsem opozoriti, da tudi v tako enostavnih člankih lahko tičijo trapaste napake, pa jih nihče ne opazi. Dokler nebo nekdo v sredstvih javnega obveščanja protestiral in nas "razkrinkal". --Janez Novak 14:37, 24. junij 2009 (CEST)
Hmja, Struc je verjetno mislil dobro, naredil pa manj dobro. Članek sem sicer začel, ne pa tudi resno bral njegovih poznejših različic. Alineja "velikost zasedbe= tercet ipd." v kontekstu zbora nima smisla, alineja "glede na barvo glasu" pa še manj potrebna, ker je stvar napisana že na vrhu članka, bolj podrobno. Seveda se to briše. Wp. je pač "enciklopedija", ki jo lahko piše vsakdo, vsakdo jo lahko tudi kontrolira, če hoče. Gotovo obstaja še x zanesenjaško urejanih glasbenih člankov, ki bi si jih bilo treba od bližje pogledati in jih dati na sramotilni steber. Ali pa če si damo Pranger kar na glavno stran? lp., Ziga 17:39, 24. junij 2009 (CEST)
thread_title:  Nekaj je narobe (zelo)
Pogovor:Peščeni planet

message: Da ni slovensko mogoče Peščeni planet , ne Sipina? --romanm (pogovor) 12:29, 26. junij 2009 (CEST)
replies: text: Naj bi bil res, ampak ta prevod še ni izšel, zato je zaenkrat članek na izvirnem naslovu in je naveden dobeseden prevod, ki se mi je pač zdel logičen (članek sem napisal preden sem izvedel da je v pripravi slovenski prevod). Takoj ko bo slovenska različica zunaj bom prestavil članek. --Yerpo Ha? 13:13, 26. junij 2009 (CEST)
replies: text: : V prevodu bo verjetno Arrakis kar Arakis ipd. Sam sem bral roman v srbohrvaščini. Kako prevod še ni izšel, če pa že obstaja št. v cobiss? Aja, verjetno misliš, Yerpo, da je izšel le 1. del, in ne (še) v celoti. Če je tako, se verjetno prevod naslova ne bo spreminjal, in bi morda že lahko prestavili na slovenski prevod. --xJaM 14:05, 26. junij 2009 (CEST)
replies: text: ::Ne, sploh še ni izšel. Tudi v Cobissu piše, da je v tisku, kataloški zapis o publikaciji (CIP) pa je očitno že dobil. Verjemi, da prevod tudi jaz že kar nekaj časa pričakujem (obljubljali so da bo zunaj v začetku leta) in ga bom dobil v roke kmalu po izidu. Ne bom imel pa nič proti če se članek že zdaj prestavi, ker kot kaže tokrat mislijo resno. --Yerpo Ha? 15:06, 26. junij 2009 (CEST)

text: Tudi filmu iz leta 1984 nekateri rečejo Dune - puščavski planet, nekateri pa Peščeni planet. Zdaj se pa znajdi... --romanm (pogovor) 15:34, 26. junij 2009 (CEST)
replies: text: :No, knjiga bo sigurno Peščeni planet. Glede na stanje ZF scene v Sloveniji smo ene 20 let varni pred novim prevodom. Še za prvega so rabili dobrih 30 let, pa govorimo o eni največjih klasik žanra. --Yerpo Ha? 20:46, 26. junij 2009 (CEST)
thread_title:  Slovenski naslov
Pogovor:Seznam mineralov v Sloveniji

message: * Predlog za izbrani članek: obstoječi seznam mineralov je zelo majhen del približno 2400 registriranih mineralov, zato ga bo treba zaradi preobsežnosti kmalu razdeliti na deset razredov. Vprašanje je, ali bo potem še lahko izbrani članek.Octopus 09:59, 6. september 2010 (CEST)
**To sem se spraševal tudi jaz, ko sem izdeloval seznam. Vsaj na začetku sem si zamislil, da bi bilo najbolje, da vsebuje seznam samo bolj znane minerale, poleg tega pa sem dal poudarek na minerale, ki so prisotni v Sloveniji (ali so vsaj bili). Predlagal bi tudi, da naredimo tako kot npr. na en. in de. WP, kjer imajo poleg tega tudi celotni seznam mineralov, ki pa je razdeljen glede na začetno črko (recimo od A - K). Meni se sicer zdi bolj primerna razdelitev po razredih.--Archangel 10:08, 6. september 2010 (CEST)
* Ogledal sem si en. in de. verzijo članka. Tudi meni se zdi bolj smiselna delitev po razredih z vršnim uvodnim člankom, ki bi pojasnil sistem in usmerjal bralca na posamezne razrede. S širitvijo seznama bo prišlo do še ene težave - pravilnega poimenovanja mineralov oziroma prevajanja imen. Večina trenutno zbranih mineralov ima ustaljena slovenska imena, nekateri pa tudi ne.Octopus 22:55, 6. september 2010 (CEST)
* Ja, slovenska imena bodo kar problem, ampak to v tem seznam niti ni tako problematično. Predlagam pa tudi, da se prečese seznam in izloči tiste tuje minerale, ki niso zelo znani oz. nimajo neke bistvene uporabnosti (recimo v industriji in draguljarstvu). V vsakem primeru imajo minerali, ki se nahajajo v Sloveniji, seveda absolutno prednost. Bom probal še par sklicev poiskati pa dopolniti uvod, potem pa bo PMM zares primeren za izbrani članek.--Archangel 14:03, 7. september 2010 (CEST)
* Pri nadaljnjem pisanju člankov o mineralih se bom omejil predvsem na obstoječi seznam, razen če ne bo kaj posebno zanimivega.Octopus 17:49, 8. september 2010 (CEST)

message: Zaradi stabilnosti seznama sva se avtorja seznama (glej debato tukaj) odločila, da bo trenutni seznam zajemal samo minerale v Sloveniji, za celotno zbirko mineralov pa bo izdelano več serij seznamov mineralov glede na abecedni red (podobno kot imajo to na en. WP in tudi ponekod drugje).--Archangel 17:00, 31. oktober 2010 (CET)
Jaz sicer nisem strokovnjak na tem področju ampak:
Jutri grem na strokovno ekskurzijo v Geopark Karavanke, pa sem se malo izobraževala in zasledila, da v vseh člankih o mineralih manjka DRAVIT. Članek o njem sem danes
napisala. Menim, da je treba sezname dopolnit, pa tudi članek o turmalinu ga ne vsebuje. 
Če je kdo vešč, naj to naredi.
--Ljuba brank (pogovor) 18:28, 7. september 2012 (CEST)
thread_title:  Pojasnilo o prestavitvi seznama
Pogovor:Nadvojvoda Evgen Avstrijski

message: Po navdbi v članku je osebek živel 189 let. Moral bi biti svetovno zna, pa ni. --Janez Novak 16:45, 10. julij 2009 (CEST)
replies: text: A? Po mojih izračunih je 1954 - 1863 enako 91. Stric je kar dolgo živel, ampak toliko pa spet to ni. --Yerpo Ha? 16:52, 10. julij 2009 (CEST)
thread_title:  Čudež
Pogovor:Biološko orožje

message: This image does not depict Unit 731 but Plague in Manchuria. („Чума въ Маньчжуріи“ въ 1910-1911 г.г.) See also: История России до 1917 года Thank you. Takabeg (pogovor) 07:18, 14. avgust 2014 (CEST)
replies: text: Replaced the photo, thanks for notifying. — Yerpo Ha? 07:28, 14. avgust 2014 (CEST)
thread_title: Wrong photo

message: Hello ! I am trying to translate this excellent page into Italian. I am not finding any sources about this historical figure "Manij Akvilski", does any other expression exist to designate him ? Cheers, --S.vecchiato (pogovor) 09:47, 6. september 2020 (CEST)
replies: text: I think this is him: :it:Manio Aquillio (console 129 a.C.). —Upwinxp ✉ 10:33, 6. september 2020 (CEST)
replies: text: :Thank you very much ! --S.vecchiato (pogovor) 13:00, 6. september 2020 (CEST)
thread_title:  Manij Akvilski
Pogovor:Electronic Arts

message: Res je da so računalniške igre videoigre, vendar iz sedaj zapisanega bi človek pomislil da je EA le izdelovalec videoiger (v ožjem smislu), kar gotovo ni res, saj je bolj znan na področju računalniških iger. Ali je sploh izdelal kakšno pravo videoigro? Verjetno je pri tem definicija videoigre v smislu angleške definicije. Ruščina ima npr. drugačno definicijo in je videoigra le vrsta računalniške igre (zgodovina računalniških in videoiger). --xJaM 09:51, 15. julij 2009 (CEST)
thread_title:  Specifika
Pogovor:Ikariam

message: To je primer, kaj zmore Vrhunska avtomatika pri prevodih v slovenščino. Članek je zelo podoben tolmačenjem raznih sodb, razsodb, sklepom itd. naših vrhunskih strokovnjakov na naših sodiščih še zlasti pri obdelavah  predmetov gospodarskega kriminala. Lep pozdrav! struc 15:57, 18. julij 2009 (CEST)
thread_title: Razumljivost takšnega prevoda v slovenščini
Pogovor:Kontraadmiral

message: Obe predlogi sta precej čudno narisani, že od vojaškega strokovnjaka Klemena. Kontraadmiral ni višji čin kot admirali temveč nižji čin med admirali. --Janez Novak 17:24, 19. julij 2009 (CEST)
thread_title:  kaj je kontraadmira
Pogovor:Seznam ladij svobode

message: Verjetno ni rečeno da je Charles A. Young astronom Charles Augustus Young. Drug kandidat bi morda bil Charles Young, tretji temnopolti diplomant Westpointa, vendar nisem nikjer našel povezave na srednje ime "A.". Na razločitveni strani Charles Young je še nekaj kandidatov. --xJaM 04:57, 20. julij 2009 (CEST)
thread_title:  Charles A. Young
Pogovor:Papeška univerza Gregoriana

message: Lepši prevod imena bi bil »Papeška gregorijanska univerza« po zgledu gregorijanski koledar (saj ni npr. 'koledar gregoriana' ali 'koledar gregoriano' kot v calendario gregoriano). Podobno korektno imata angleščina in ruščina - Pontifical Gregorian University in Папский Григорианский университет. To je zgled nepopolnega prevoda, če se ne motim, in je morda prevod nemškega Päpstliche Universität Gregoriana ali podobno. --xJaM 05:48, 20. julij 2009 (CEST)
replies: text: Menim, da bi ime Gregoriana popolnoma zadostovala, saj ne obstaja univerza enakega imena in enakega slovesa. Poleg tega je to dovolj kratko in obenem vse pove.--Stebunik 01:14, 19. maj 2024 (CEST)
thread_title:  Slovensko ime
Pogovor o predlogi:Infopolje Jezero

message: Predlagam, da se infopolje poenostavi in ukine pretvarjanje enot. Slovenskega bralca skoraj gotovo ne bodo zanimali podatki o merah v miljah in kubičnih čevljih. Pinky, lahko ti? — Yerpo Ha? 11:19, 16. februar 2013 (CET)
replies: text: Se strinjam, bom popravila, da bo delovalo tako kot pri naseljih. --Pinky sl (pogovor) 16:47, 16. februar 2013 (CET)

text: Preden prestavim iz peskovnika ... bi bilo tako v redu? (glej Predloga:Infopolje Jezero/testniprimeri. --Pinky sl (pogovor) 18:46, 16. februar 2013 (CET)
 --Pinky sl (pogovor) 09:39, 18. februar 2013 (CET)

text: Zgleda ok, prej nisem odgovoril ker sem spregledal tvoje vprašanje. — Yerpo Ha? 09:40, 18. februar 2013 (CET)
thread_title:  Pretvorbe
Pogovor:Francesco Serra-Cassano

message: The true name was Francesco Serra-CassanoGaetano Moroni, Dizionario di Erudizione, Venezia : Tipografia Emiliana, 1840, Vol. LXIV, pages 188-9 (on-line). SolePensoso 15:15, 25. julij 2009 (CEST)

message: ::Bene. --Jambornik CCC 15:49, 25. julij 2009 (CEST)
thread_title:  References
Pogovor:Vickers (mitraljez)

message: :To je zaključena razprava o predlagani prestavitvi. Prosimo, ne spreminjajte je. Nadaljnje komentarje objavite na pogovorni strani v novem razdelku. Urejevalci, ki želijo ugovarjati glede zaključene razprave, naj po pogovoru na pogovorni strani zaključevalca razmislijo o pregledu prestavitve. Ta razprava se ne sme več spreminjati.
Rezultat predloga za prestavitev je bil: Članek se prestavi na Vickers (mitraljez).  TadejM pogovor 06:37, 24. februar 2023 (CET)
----
Kategorija:Zaključeni predlogi za prestavitev
replies: text: Vickers (strojnica) →  – Ker je v skladu s poimenovanjem ostalih mitraljeških člankov. M11rtinb (pogovor) 11:21, 24. junij 2018 (CEST)
 Sem prestavil na predlagani naslov zaradi standardizacije.--A09|(pogovor) 16:42, 13. november 2022 (CET)
Ta razprava je zaključena. Prosimo, ne spreminjajte je. Nadaljnje komentarje objavite na ustrezni razpravni strani. Ta razprava se ne sme več spreminjati.
thread_title:  Predlog za prestavitev (24. junij 2018)
Pogovor:Tajkun

message: Iskal sem angleški pojem industrialist in na koncu pristal tukaj. Vsi poslovneži niso zelo premožni, in bi po tem imeli vsi negativno oznako tajkuna. Z medjezičnimi povezavami včasih ne prideš daleč. Kam pa se bo uvrstil originalni japonski izraz taikun?  Rusi so se že zaplezali. Kot piše na en wp, je japonski izraz prevzet iz kitajske Knjige sprememb in verjetno ni/nima tako negativnega prizvoka, kot se (je) uveljavlja/l v slovenski jezik. --xJaM (pogovor) 06:02, 28. oktober 2015 (CET)
thread_title:  Premožni poslovnež
Pogovor:Kvartar

message: Excuse me for writing in English.
I received the following message from a colleague. I suggest (if still necessary) the relevant pages should be modified accordingly:
Dear Quaternary colleague,
The International Union of Geological Sciences (IUGS ) has recently ratified to redefine the base of the Quaternary and Pleistocene at 2.6 Ma (see below). The end of a long lasting battle?
----
REDEFINITION OF THE BASE OF QUATERNARY SYSTEM/PERIOD, AND OF THE BASE OF THE PLEISTOCENE SERIES/EPOCH
The IUGS Executive Committee has ratified a request from the IUGS International Commission on Stratigraphy (ICS) regarding the definition of the base of Quaternary System/Period (and top of the Neogene System/Period), and redefinition of the base of the Pleistocene Series/Epoch (and top of the Pliocene Series/Epoch). The ICS submitted for IUGS ratification its recommendation that:
1) the base of the Pleistocene Series/Epoch be lowered such that the Pleistocene includes the Gelasian Stage/Age and its base is defined by the Monte San Nicola GSSP, which also defines the base of the Gelasian;
2) the base of the Quaternary System/Period, and thus the Neogene-Quaternary boundary, be formally defined by the Monte San Nicola GSSP and thus be coincident with the bases of the Pleistocene and Gelasian; and
3) with these definitions, the Gelasian Stage/Age be transferred from the Pliocene Series/Epoch to the Pleistocene.
----
More information on the subject can be found on our website: http://www.geo.uu.nl/inqua-nl/ or on http://www.quaternary.stratigraphy.org.uk/
Kind regards,
JS
On behalf of INQUA-Netherlands
PalaeoMal 11:01, 28. julij 2009 (CEST)
thread_title:  Redefinition and base of Quaternary and Pleistocene 

message: Predlagam, da se Geologija kvartarja združi v Kvartar. Menim, da je vsebina v kontekstu članka. Pinky sl (pogovor) 12:16, 13. januar 2014 (CET)
replies: text: Se strinjam. Argument je podoben kot v primeru 'Zgodovina srednjega veka' vs. Srednji vek. --Cabana (pogovor) 21:25, 23. januar 2014 (CET)
thread_title:  Predlog za združitev
Pogovor:Krautrock

message: Pustil sem »Velika Britanija«, ker je verjetno mišljen 'otok' Velika Britanija in ne suverena država Združeno kraljestvo ....(ZK) Na en: je res zapisano Britain, malo nižje pa da gre za tisk iz ZK, torej mišljeno država. Pač velikokrat rabimo napačno Veliko Britanijo za ZK, kar seveda ni res, saj sem spada vsaj še Severna Irska, kjer krautrock verjetno ni bil tako priljubljen kot v 'Britaniji', ali pač. --xJaM 03:00, 30. julij 2009 (CEST)
Morm rečt, da sm se to tud  jz sprašvala. Kaj je sploh blo mišljen v originalu. ZK al VB. Piše VB. V to se bo treba še poglobit. Mam pa eno drugo vprašanje - kje si lahko preberm o citiranju? Rada bi pod citat, ki je treutno na dnu strani, dodala vir The Wire 275, Jan. 2007, 20  da bo povezan z referencam. Če mi lahko pomagaš, da ne bom predouh brskala. hvala.
Kheva 10:38, 30. julij 2009 (CEST)
že našla. samo očitno sploh nism shranla vnosa besedila. damn. še enkrat vse :D Kheva 12:02, 30. julij 2009 (CEST)
v članku je tud navedeno ime g. skupine "Faust". vendar če ustvarim notranjo povezavo, me poveže do literarnega junaka fausta. logično je, da članek o glasbeni skupini Faust še ne obstaja. kaj se v takih primerih naredi? hvala.Kheva 12:14, 30. julij 2009 (CEST)
replies: text: Literarni junak Faust je najbolj znan pojem s tem imenom, zato je standard da daš povezavi (in s tem članku) naslov Faust (glasbena skupina). V besedilu lahko napišeš Faust in dobiš Faust da ne bo izpadlo čudno. --Yerpo Ha? 14:09, 30. julij 2009 (CEST)
replies: text: : Za Fausta ti je odgovoril Yerpo. Preveri še pojme v infopolju, ker sem jih pridelal bolj na hitro, in s temi »super izrazi« nisem ravno domač. Glede VB ali ZK, gre pmsm bolj za Anglijo, saj na Škotskem, Walesu ali Severni Irski te muzike niso veliko poslušali (ali (spet) pač).

text: : Ali se 'Neue Deutsche Welle' kot zvrst piše tudi z malo, čeprav nemščina rada rabi velike črke? Hm, morda naši muzikalni znalci rabijo celo domače v slogu, če prevedem iz glave: novi nemški val. --xJaM 14:13, 10. avgust 2009 (CEST)
thread_title:  Priljubljenost
Pogovor:Močvirska sinica

message: V članku piše:
replies: text: Njihova pesem vključuje preprosti ponavljajoči schip-schip-schip.
Slovenske močvirske sinice se verjetno oglašajo s klenim šip-šip-šip? --romanm (pogovor) 16:16, 31. julij 2009 (CEST)
replies: text: :Se pridružujem. --Jambornik CCC 16:35, 31. julij 2009 (CEST)
thread_title:  Oglašanje
Pogovor:Bourboni

message: Lahko preimenujem stran v Burboni (brez u-ja)? Kakor velja za Savojce (Savoia), Medičejce (Medici), Habsburžane (Habsburg), itd. Lensk (pogovor) 16:15, 30. junij 2022 (CEST)
replies: text: Tako svetuje SP, Gigafida pa mi zaenkrat ne deluje vse po regelcih. Sam bi še vedno rad videl pogostost "Bourbon", predvsem v skladu z WP:NPP. A09|(pogovor) 16:21, 30. junij 2022 (CEST)
thread_title:  »Burboni«, ne »Bourboni«
Pogovor:Mestna knjižnica Ljubljana

message: Po mojem spominu sem že kot študent davnega leta 1965 hodil v Mestno knjižnico. Bila je na vogalu med Gosposko ulico in dvornim trgom. Spodaj je bila čitalnica kjer si lahko prečital časopise in predvsem našel miren prostor za študij če je bila čitalnica Univerzitetne in narodne knjižnice polna. --Janez Novak 13:45, 6. avgust 2009 (CEST)
replies: text: Jaz (tudi upokojen) ne najdem časa za vse, kar bi rad naredil (in večkrat tudi za vse, kar menim, da bi bilo treba narediti).

text: Tukaj prispevam en podatek (in vir zanj - in upam, da me bo kdo prehitel in vgradil v članek ;-)

text: Prva čitalnica je bila ustanovljena 1866 v Šentvidu (tedaj nad Ljubljano), in bila prva predhodnica knjižnice Šentvid in s tem tudi prva predhodnica Mestne knjižnice v Ljubljani. (2013) Zgodovina MKL na WayBack Machine

text: Imel sem namen dodati povezavo na sedanjo stran https://www.mklj.si/zgodovina/ v razdelek  zunanje povezave članka, pa je tisti pregeld iz arhiva WayBack preglednejši (a je slika najbrž last knjižnice). Poleg tega se ne spomnim, ali naj bi bila sekcija povezave ali zunanje povezave; mislim tudi, da bi bila tako morda boljša povezava kam drugam na njihovi strani (morda na lokacije, ki ima tudi karto), tako da - močno neodločen, katero povezavo dati - to prepuščam komu naslednjemu. Marjan Tomki SI (pogovor) 19:46, 26. marec 2024 (CET)
thread_title:  ??? Datum ustanovitve
Pogovor o kategoriji:Rojeni leta 1012

message: Zaradi številnih podatkov in s tem nepregledne vsebine predlagam, da se kategiji razdeli na 12 kategorij - po mesecih. Naprej v nove zmage! Samo da imamo veliko člankov in določen, znan sodelavec veliko novih člankov. --Janez Novak 18:46, 6. avgust 2009 (CEST)
thread_title:  Predlagam razbitje kategorije
Pogovor:Cistična fibroza

message: Da bo članek zadostoval slogovnim smernicam Wikipedije, ga bo treba urediti.Urediti ga je potrebno zaradi naslednjega razloga: manjkajo notranje povezave.
Članek sem sedaj notranje povezal.Link na članek sem poslal tudi drugim ljudem v društvu, ki ga bodo sedaj natančneje prebrali in kaj dodali ali popravili. 
replies: text: Sem umaknil oznako  --Yerpo Ha? 14:32, 7. avgust 2009 (CEST)
Ker članek urejujem(o) po malem, je njegova zgodovina strani zelo dolga, tako da jo lahko administratorji (morda na njenem vmesnem delu) skrajšate, če bo potem boljše. hvala.
Gibalec 29. januar 2010

text: Z zgodovino strani se ne obremenjujte, nobenega problema ni zaradi množice popravkov. Administratorji je niti nimamo možnosti "popravljat". Prosim samo, če se urejevalci prijavijo in manjše spremembe označujejo kot "manjše urejanje" v okencu pod povzetkom urejanja, ki ga naj prav tako izpolnijo (ni treba pisat celih romanov tam spodaj, samo kratek povzetek v stilu "+povezava" ali kaj podobnega). To najbolj pripomore k preglednosti. — Yerpo Ha? 08:25, 29. januar 2010 (CET)
thread_title: Slogovni popravki
Pogovor:Selevkidsko cesarstvo

message: Odstavek Ciprski guvernerji ne spada v članek Selevkidsko cesarstvo. Predlagam, da se neustrezna vsebina skrije  z <!-- --> in kasneje prenese v ustrezni članek.--Octopus (pogovor) 20:22, 13. januar 2019 (CET)
thread_title:  Ciprski guvernerji
Pogovor:Županova jama

message: Celoten zapis je netočen in potreben prenove.
a) Jamo je odkril Josip Perme, torej je "naj bi" nesmiselen.
b) J.V. Valvasor v Županovo jamo nikoli ni stopil. Hodil je le po Ledenici, torej prvi dvorani Županove jame, ki je bila poznana že pred Valvasorjem. Preostale dvorane so bile do leta 1937 z Ledenico nepovezane.
c) Županova dvorana ne obstaja. Gre za dvorano z imenom Permetova dvorana.
Sledijo še druge napake in netočnosti. -Ta  nepodpisani komentar je dodal/-a Uporabnik:195.47.243.254 (pogovor • prispevki).
thread_title:  Netočen zapis
Pogovor:Komet SWAN

message: Matson in Mattiazzo (samo dva t-ja sta, Nusha :) sta glede na zapis na Kometografiji zapazila komet neodvisno. (Bom dodal v članek). Nenavadno ime za komet, vsaj glede na obilico drugih odkritih, ki se največ imenujejo po odkriteljih in/ali - v zgodnejših časih lova na komete - 'računarjih' njihovih tirov. Tukaj ima beseda 'računar' velik pomen in ni morda žaljivka, saj še ni bilo kakšnih mehanskih ali elektronskih računalnikov, pa tudi metode računanj tirov teles v Osončju so bile bolj kot ne novost. Ja, odkritelja sta uporabljala javno dostopne slike s Soha. In če gledamo na ime le kot na akronim, je 'čudno', drugače pa lepo (swan = labod, čeprav spet čudno za telo, ki se giblje po hiperboli). Kometi 'elegantno' (kot kakšni elektroni v atomskem jedru) padajo proti in od Sonca, labodi pa so bolj okorni letalci, čeprav so drugače elegantne ptice. Ne najdem tudi nikjer ali sta odkritelja profesionalna ali ljubiteljska astronoma. Verjetno ima tudi Bojan kakšne lepe slike kometa iz naših krajev.
Kometografija morda malo zavaja. O 'aparatu' SWAN je malo več na Solar Wind ANisotropies. (Ja, tukaj tudi piše, da je labod (točneje vrsta Cygnus cygnus, labod pevec) finski nacionalni simbol in že od nekdaj fascinira Fince, ki so tudi dali svoj delež pri izdelavi 13 kg inštrumenta SWAN (FMI in Service d'Aeronomie). Ja, ustreznost imena za inštrument SWAN je na mestu, saj izgleda kot nekakšnen vodni ptič. SWAN je verjetno zaradi posebnih vodikovih celic malo bolj zapletena reč od kamere ali fotoaparata. Pa tudi periskop in vrtilni mehanizem izgledata dokaj kompleksna. V grobem gre bolj za mini delčni detektor. Dejansko pa pojava še ne razumejo čisto točno, vsaj kakor so napisali na www.fmi.fi. Uspešna zgodba o SWAN morda pove tudi, da Finci znajo še kaj drugega kot samo prodajati Patrie Slovencem. --xJaM 10:23, 12. avgust 2009 (CEST)
thread_title:  Podrobnosti o odkritju
Pogovor:Chris Foss

message: Tole me je kar presenetilo. Očitno ne razumem najbolje pojma derivative work (DW). Še dobro da te priloge nisem do konca izdelal kot sem se namenil (model je ostal v žici). Morda bi bilo najbolje povprašati kar Chrisa, če dovoli ta domnevni DW uporabiti na wikipediji. Ko Chrisa že stoletij več ne bo, bodo konstrukterji vesoljskih plovil verjetno lahko uporabili obliko njegovega znanega plovila. --xJaM 10:57, 12. avgust 2009 (CEST)
thread_title:  Ilustrativne priloge